Pratt & Whitney
Pratt & Whitney on maailma juhtiv lennukimootorite ja abijõuseadmete projekteerimise, tootmise ja teeninduse ettevõte. Firma asutas Frederick Rentschler, kes töötas varem ettevõttes Wright Aeronautical, kuid lahkus sealt, kuna soovis rajada enda lennundusettevõte. Pratt & Whitney esimeseks mootoriks oli R-1340 Wasp, mis tõi firmale ka hea maine. Ettevõtte kommertsmootoreid kasutab ligi 30% kogu maailma reisilennukitest. Militaarlennukitele disainitud ja ehitatud mootoreid kasutab 34 relvajõudude üksust. Pratt & Whitney toodete hulka kuuluvad ka lennukitele mõeldud abijõuseadmed.